b'\n_START_ARTICLE_\nDen fredlause\n_START_SECTION_\nOm filmen\n_START_PARAGRAPH_\n\xc3\x81g\xc3\xbast Gu\xc3\xb0mundsson som hadde hatt stor suksess b\xc3\xa5de publikumsmessig og \xc3\xb8konomisk med sin forrige film Land og s\xc3\xb8nner i 1980. Men p\xc3\xa5 \xc3\x9atlaginn tapte han nesten like mye som han hadde tjent p\xc3\xa5 Land og s\xc3\xb8nner. Produsent J\xc3\xb3n Hermannsson hadde bare sikret en liten del av totalbudsjettet fra det Islandske filmfondet p\xc3\xa5 forh\xc3\xa5nd. Kostnaden til innspilling ble mye h\xc3\xb8yere enn forventet, mye p\xc3\xa5 grunn av den ekstreme inflasjonen p\xc3\xa5 Island p\xc3\xa5 begynnelsen av 80-tallet. Men det ble tilslutt den h\xc3\xb8ye inflasjonen, kombinert med inntekter i ettertid fra distribusjon i utlandet som reddet J\xc3\xb3n Hermannsson og \xc3\x81g\xc3\xbast Gu\xc3\xb0mundsson fra \xc3\xa5 g\xc3\xa5 bankerott p\xc3\xa5 filmen. \xc3\x81g\xc3\xbast Gu\xc3\xb0mundsson la vekt p\xc3\xa5 \xc3\xa5 filmatisere Gisle Surssons saga s\xc3\xa5 riktig s\xc3\xa5 mulig. Dermed kommer sv\xc3\xa6rt mange karakterer inn i filmens plot, som i sagaen. Innend\xc3\xb8rsscenene i filmen er skutt i en stor garasje utenfor Reykjav\xc3\xadk, belysning og kornete kvalitet p\xc3\xa5 opptak gj\xc3\xb8r dette til filmens svakeste punkt fra et teknisk synspunkt.\n_START_SECTION_\nHandling\n_START_PARAGRAPH_\nFilmen f\xc3\xb8lger Gisli i en blodfeide innad i egen familie. Etter at Gislis blodsbror Veistein blir drept, mistenker Gisli sin svoger og dreper han. Det viser seg \xc3\xa5 v\xc3\xa6re feil og han flykter deretter for \xc3\xa5 unng\xc3\xa5 \xc3\xa5 selv bli drept i et hevntokt._NEWLINE_\xc3\x81g\xc3\xbast Gu\xc3\xb0mundsson mente sagaen burde omhandle vanlige folk, som bebodde sm\xc3\xa5 g\xc3\xa5rder i \xc3\xb8de deler av Island. I fremstillingen av karakterene er det dermed vektlagt \xc3\xa5 vise at de er vanlige mennesker, med tvil og frykt, og protagonistens rolle som en super-helt, som er vanlig for tilsvarende filmer, er tonet ned.'